Pravidlá súťaže

§ 1 - Súťaž

1. Súťaž organizuje Francúzsky inštitút na Slovensku.

2. Podmienkou účasti v súťaži je zhotovenie a zaslanie videa Francúzskemu inštitútu na Slovensku na tému "**vzbudiť záujem mladých Slovákov o štúdium vo Francúzsku**", ktoré spĺňa nižšie uvedené podmienky.

3. Účasťou v súťaži účastník vyhlasuje, že súhlasí s týmito pravidlami súťaže.

§ 2 - Vylúčenie zo súťaže

1. Zamestnanci Francúzskeho inštitútu na Slovensku a Francúzskeho veľvyslanectva na Slovensku nie sú oprávnení zúčastniť sa na súťaži.
2. Predložené videá musia spĺňať nasledujúce podmienky:
* videá nesmú byť dlhšie ako 80 sekúnd ;
* Ak obsahujú dialóg alebo text, môže byť len vo francúzštine alebo v angličtine;
* Videá nesmú obsahovať hudbu;
* videá musia byť na tému " **vzbudiť záujem mladých Slovákov o štúdium vo Francúzsku** " a nesmú obsahovať žiadny politický, vulgárny alebo iný nevhodný obsah.

Francúzsky inštitút na Slovensku si vyhradzuje právo posúdiť, či je obsah nevhodný alebo mimo témy.

1. V prípade nedodržania týchto podmienok účasti na súťaži si Francúzsky inštitút na Slovensku vyhradzuje právo vylúčiť ktoréhokoľvek uchádzača zo súťaže.

§ 3 - Účasť na súťaži, uzávierka prihlášok

1. Súťaž sa začína zverejnením pravidiel súťaže a končí sa 15. marca 2024 o 23:59.

2. Súťaže sa môžu zúčastniť len uchádzači slovenskej štátnej príslušnosti, ktorí sú v deň zaslania videa zapísaní na univerzite vo Francúzsku.

3. Zapojenie sa do súťaže sa formálne uskutoční zaslaním e-mailu Francúzskemu inštitútu na Slovensku na adresu martina.saganova@institutfrancais.sk najneskôr do **22. februára 2024 do 23:59 hod:**

* s odkazom na stiahnutie navrhovaného videa;
* s elektronickou kópiou potvrdenia o zápise na vysokoškolské štúdium vo Francúzsku alebo študentského preukazu vydaného univerzitou;
* s elektronickou kópiou dokladu totožnosti vydaného Slovenskou republikou.
1. Účasťou v súťaži súťažiaci súhlasia s tým, že nimi zaslané video bude zverejnené na rôznych komunikačných kanáloch Francúzskeho inštitútu na Slovensku aj s ich menom.
2. Francúzsky inštitút na Slovensku zabezpečí, aby súťažiaci a ich videá spĺňali požadované kritériá a v prípade, že dostane viac ako desať videí, ktoré tieto podmienky spĺňajú, vyhradzuje si právo urobiť predbežný výber desiatich najlpších videí.
3. Francúzsky inštitút na Slovensku následne zverejní vybrané videá na svojich sociálnych sieťach (Facebook, Instagram, LinkedIn) 1. marca 2024.
4. Víťazom sa stane ten, ktorého video získa najviac "lajkov" alebo ich ekvivalentov do **15. marca 2024 do 12.00** **hod.** (komentáre sa nebudú rátať).
5. Francúzsky inštitút na Slovensku informuje výhercu o jeho výhre zaslaním odpovede na e-mailovú adresu použitú na zaslanie vyššie uvedených podkladov.
6. Ak sa výherca nebude dať zastihnúť alebo neodpovie na správu do jedného týždňa, výhra mu bude zrušená.
7. Výhru predstavuje darčekový poukaz pre dve osoby na konzumáciu jedál a nápojov v hodnote maximálne 200 eur v reštaurácii nachádzajúcej sa vo Francúzsku.
8. Výhru nie je možné vyplatiť v hotovosti ani previesť na tretiu osobu.

§ 4 – Predčasné ukončenie súťaže

1. Francúzsky inštitút na Slovensku si vyhradzuje právo kedykoľvek prerušiť alebo ukončiť súťaž bez predchádzajúceho upozornenia a bez uvedenia dôvodu. To platí najmä v prípadoch, keď nie je možné zaručiť bezproblémový priebeh súťaže z technických dôvodov (napr. vírusy v počítačovom systéme, manipulácia alebo chyby v hardvéri či softvéri).

§ 5 – Obsah a oslobodenie od právnej zodpovednosti

1. Žiadateľ sa zaväzuje, že nenahrá fotografie alebo texty, ktoré porušujú autorské práva, osobnostné práva alebo práva tretích strán na ochrannú známku, právo hospodárskej súťaže, ustanovenia o ochrane údajov alebo iné zákony. Účastník súťaže sa taktiež zaväzuje rešpektovať právo na zhotovenie a šírenie obrazu alebo zvukového záznamu. Právnu zodpovednosť pri nerešpektovaní platnej legislatívy nesie výlučne účastník súťaže.
2. Účastník zaručuje Francúzskemu inštitútu na Slovensku, že obsah jeho videa neporušuje práva tretích strán ani inak neporušuje platné zákony.
3. V prípade úmyselného porušenia odsekov 1 až 2, alebo z hrubej nedbanlivosti, sa účastník súťaže zaväzuje odškodniť Francúzsky inštitút na Slovensku za všetky nároky akéhokoľvek druhu vznesené tretími stranami z dôvodu porušenia práv na základe obsahu zverejneného účastníkom v rámci súťaže. Výslovne a bez obmedzenia to zahŕňa nároky vyplývajúce z porušenia autorských práv alebo práva na ochrannú známku, porušenia práva hospodárskej súťaže alebo porušenia všeobecných osobnostných práv alebo v prípade neoprávneného fotenia alebo natáčania osôb bez ich súhlasu. Zároveň uhradí Francúzskemu inštitútu na Slovensku náklady na právnu ochranu.
4. Akákoľvek zodpovednosť Francúzskeho inštitútu na Slovensku je vylúčená v rozsahu, v akom to umožňuje zákon.

§ 6 – Ochrana údajov a právne prostriedky

1. Poskytnuté osobné údaje súťažiacich budú použité len na účely súťaže. Nebudú archivované ani poskytované tretím stranám. Po ukončení súťaže budú vymazané.
2. Cena nie je právne nárokovateľná.